Uznesenie Všeobecného súdu (šiesta komora) z 10. septembra 2014 – Lomnici/Parlament
(vec T‑650/13)
„Žaloba o neplatnosť – Petícia adresovaná Európskemu parlamentu týkajúca sa nového slovenského zákona o občianstve – Petícia, ktorá bola vyhlásená za prípustnú – Rozhodnutie o ukončení konania – Akt, ktorý nie je možné napadnúť žalobou – Neprípustnosť“
Žaloba o neplatnosť – Akty, ktoré možno napadnúť žalobou – Pojem – Akty so záväznými právnymi účinkami – Akty, ktoré menia právne postavenie žalobcu – Rozhodnutie Výboru pre petície Parlamentu vyjadrujúce sa k spôsobu vybavenia petície, ktorá bola vyhlásená za prípustnú – Vylúčenie (články 227 ZFEÚ a 263 ZFEÚ; Charta základných práv Európskej únie, článok 44; Rokovací poriadok Európskeho parlamentu, článok 202) (pozri body 31 – 40)
Predmet
Návrh na zrušenie rozhodnutia Výboru pre petície Parlamentu zo 17. októbra 2013 o vyhlásení petície č. 1298/2013 za ukončenú
Výrok
1.
Návrh Európskeho parlamentu na zastavenie konania sa zamieta.
2.
Žaloba sa zamieta ako neprípustná.
3.
Konanie o návrhoch na vstup do konania, ktoré predložili Slovenská republiky a Maďarsko, sa zastavuje.
4.
Zoltán Lomnici znáša svoje vlastné trovy konania a je povinný nahradiť trovy konania, ktoré vznikli Parlamentu.
5.
Slovenská republika a Maďarsko znášajú svoje vlastné trovy konania.